२०७४ सालको अन्त्यतिर अवैध सुनका भरिया भनिएका सनम शाक्यलाई तस्करहरूले जंगलमा यातना दिएर हत्या गरे। जुन घटनाको अझै अनुसन्धान हुदैछ। सोही काण्डमा महानगरीय अपराध महाशाखाको एसएसपी, डिएसपी र सईलाई समेत कामबाट फिर्ता बोलाएर अनुसन्धानको दायरामा ल्याइएको छ। तस्करीको ३३ किलो सुन लुकाएको आरोपमा मोरङ उर्लाबारीका सनम शाक्यको करेन्ट लगाएर गत फागुन १८ मा विराटनगरमा हत्या भएको थियो। उनको हत्यामा अवैध सुने नेपाल ल्याउने सोही ठाउँका चुडामणि उप्रेती संलग्न रहेको प्रहरीको दाबी छ। उप्रेती यसअघि पनि सुन काण्डमा मुछिएका थिए,तर उच्च प्रहरी सेटिङ मिलाएरै उनी बचेका थिए। तस्करीलेनै पीडितलाई अभियुक्त बनाएको र प्रहरीले त्यसैलाई सदर गरेको भेटिएपछि गृहमन्त्रालयले समिति नै गठन गरी अनुसन्धान अघि बढाएको हो। थप समाचार- सनम शाक्य हत्याकाण्डमा संलग्न १२ पक्राउ
